## Carlos Mazón assistix a la primera ‘mascletà’ de les Falles 2024

**València.**

El president de la Generalitat, Carlos Mazón, ha assistit a la primera *mascletà* d’estes Falles 2024. El cap del Consell ha acompanyat l’alcaldessa de València, María José Catalá i les falleres majors de València, María Estela Arlandis i Marina García, i les seues corts d’honor durant el tret de la *mascletà* que obri les festes de sant Josep d’enguany.

Previ al tret s’ha guardat un minut de silenci per les víctimes de l’incendi de Campanar de la setmana passada i la *mascletà* no ha comptat amb ambientació musical en senyal de respecte.

Prèviament, Carlos Mazón ha saludat els agraciats del sorteig ‘Mascletà per a tots’ organitzat per la Generalitat Valenciana per a disfrutar de la *mascletà* des del Palau de les Comunicacions.

Fecha: 01/03/2024